**ԵՐԵՎԱՆԻ ՔԱՂԱՔԱՊԵՏԱՐԱՆ**

ՀՀ, 0015, ք. Երևան, Արգիշտիի 1

№ 11/65330-23

**«ՀԱՅԱՍՏԱՆԻ ԱԶԳԱՅԻՆ ԱՐԽԻՎ» ՊՈԱԿ-Ի ՏՆՕՐԵՆ**

**ԱՐԹՈՒՐ ՍՏԵՓԱՆՅԱՆԻՆ**

(ք. Երևան, Հր.Քոչար 5/2,Էլ. փոստ՝ info@armarchive.am)

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

 Երևանի քաղաքապետարանի և «Հայաստանի ազգային արխիվ» ՊՈԱԿ-ի միջև կնքվել է հ.ԵՔ-ԷԱՃԾՁԲ-23/38-2 ծածկագրով Երևանի քաղաքապետարանի կարիքների համար ծառայության մատուցման պետական գնման պայմանագիր, որի 1.1 կետի համաձայն՝ Պատվիրատուն հանձնարարում է, իսկ Կատարողը ստանձնում է արխիվացման, կարման-կազմման ծառայությունների մատուցման պարտավորությունը (այսուհետ՝ ծառայություն)՝ համաձայն սույն պայմանագրի (այսուհետ՝ Պայմանագիր) անբաժանելի մասը կազմող N 1 հավելվածով սահմանված Տեխնիկական բնութագրի պահանջների:

Հաշվի առնելով այն հանգամանքը, որ «Հայաստանի ազգային արխիվ» ՊՈԱԿ-ը ընդհանրապես չի կատարել Պայմանագրի N 1 հավելվածով նախատեսված պարտականությունները և 06.04.2023թ. 1-7/250 գրությամբ հրաժարվում է հ.ԵՔ-ԷԱՃԾՁԲ-23/38-2 ծածկագրով Երևանի քաղաքապետարանի կարիքների համար ծառայության մատուցման պետական գնման պայմանագիրը կատարելուց և պատրաստ է վճարել պայմանագրի և որակավորման ապահովումը.

Երևանի քաղաքապետարանը հիմք ընդունելով ՀՀ քաղաքացիական օրենսգրքի 466-րդ հոդվածի 3-րդ այն է՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված» և 780-րդ հոդվածի 2-րդ այն է՝ «Կատարողն իրավունք ունի հրաժարվել ծառայությունների վճարովի մատուցման պայմանագիրը կատարելուց` պատվիրատուի վնասները լրիվ հատուցելու պայմանով» մասերը, «Հայաստանի ազգային արխիվ» ՊՈԱԿ-ի հետ կնքված հ.ԵՔ-ԷԱՃԾՁԲ-23/38-2 ծածկագրով գնման պայմանագիրը համարում է լուծված:

**ՀԱՐԳԱՆՔՈՎ՝**

**ԱՇԽԱՏԱԿԱԶՄԻ ՔԱՐՏՈՒՂԱՐՈՒԹՅԱՆ ՊԵՏԻ**

**ՊԱՐՏԱԿԱՆՈՒԹՅՈՒՆՆԵՐԸ ԿԱՏԱՐՈՂ**

**ՀՈՎՀԱՆՆԵՍ ՀՈՎՀԱՆՆԻՍՅԱՆ**

Կատարող՝ Ա Գաբոյան

Արխիվային գործի վարման բաժին

Հեռ. 011514233